རྒྱུ་མཚན་ཡང་དག་མེད་པའི་སྒོ་ནས་རྩོམ་པ་པོ་དང་མཁས་དབང་།དེ་བཞིན་གོང་དུ་བཀུར་བའི་མི་སྣ་རྣམས་ལ་སྐྱོན་བརྗོད་བྱེད་པ་ནི་ངོ་ཚ་དགོས་པ་ཞིག་ཡིན།སྐྱོན་བརྗོད་དེའི་རིགས་ནི་རང་ཉིད་ཀྱི་མ་འཇོན་པ་དང།རང་ཉིད་ཀྱི་མ་ཐུབ་པ་ཞིག་གཞན་ཞིག་གིས་བྱེད་དུས་དེ་ལ་འགྲན་སེམས་སྐྱེས་ཀྱང་འགྲན་ཐུབ་རྒྱུའི་རང་ཉིད་ལ་ཤེས་འཇོན་གང་ཡང་མེད་པར་ཕྲག་དོག་ཁོ་ན་ལས་ཐོན་པ་ཞིག་ཡིན།དེར་བརྟེན་ཕྲག་དོག་གི་སྒོ་ནས་སྐྱོན་བརྗོད་བྱེད་པ་དང་རྒྱུ་མཚན་ཡང་དག་བརྗོད་ནས་སྐྱོན་བརྗོད་བྱེད་སྐབས་བྲོ་བ་ཡང་མི་འདྲ་ཞིག་ཡོད་པས།ཁྱེད་ཚོས་སྐྱོན་བརྗོད་བྱེད་སྐབས་རྒྱུ་མཚན་ལྡན་པ་དང་རྒྱུ་མཚན་ཡང་དག་བརྗོད་པའི་ཐོག་ནས་སྐྱོན་བརྗོད་བྱེད་དགོས་པ་ཡིན།།